যে রেখাংশগুলো তাদের প্রান্তবিন্দুতে পরস্পর যুক্ত হয়, তাদেরকে বহুভুজের বাহু বা ধার বলে। আর যে বিন্দুতে প্রতি জোড়া সন্নিহিত বাহু পরস্পর মিলিত হয় তাকে বহুভুজের শীর্ষবিন্দু বা কৌণিক বিন্দু বলে। একটি বহুভুজের বাহুর সংখ্যা $n$ হলে তা $n-$ভুজ ব’লে সুপরিচিত। একটি ত্রিভুজ হলো সবচেয়ে কম সংখ্যক বাহু নিয়ে গঠিত বহুভুজ। তাই ত্রিভুজকে বলা হয় ৩-ভুজ। তেমনিভাবে ৪-ভুজ বলতে বুঝায় চতুর্ভুজ এবং ৫-ভুজ বলতে বুঝায় পঞ্চভুজ।